Γιόζεφ Παρτς

Ο Γιόζεφ Παρτς (και Ιωσήφ ΠάρτςΚεφαλληνία καὶ Ἰθάκη, Γεωγραφικὴ Μονογραφία συγγραφεῖσα μὲν ὑπὸ Δρος Ἰωσὴφ Πάρτς, ἐξελληνισθεῖσα δὲ ὑπὸ Λ. Γ. Παπανδρέου, ἐν Ἀθήναις 1892, γερμανικά: Joseph Partsch, 4 Ιουλίου 1851 – 22 Ιουνίου 1925) ήταν γερμανός γεωγράφος, γεννημένος στο Σράιμπερχαου (Schreiberhau, σημερινό Σκλάρσκα Πορέμπα, Πολωνία) της Σιλεσίας.

 Βιογραφία 
Σπούδασε στο Πανεπιστήμιο του Μπρεσλάου, λαμβάνοντας το διδακτορικό του το 1874, και άρχισε να διδάσκει στο πανεπιστήμιο το 1875, ενώ αργότερα έγινε καθηγητής γεωγραφίας. Παρέμεινε εκεί μέχρι το 1905, όταν με το θάνατο του Φρίντριχ Ράτσελ, κλήθηκε στην έδρα της γεωγραφίας του Πανεπιστημίου της Λειψίας. Εκεί υπηρέτησε ως τακτικός καθηγητής γεωγραφίας μέχρι το 1922. Πέθανε στο Μπαντ Μπράμμπαχ στις 22 Ιουνίου 1925.Professorenkatalog der Universität Leipzig Biographical sketch Τα πρώτα γραπτά του ήταν αφιερωμένα στην κλασική γεωγραφία, όμως τα επόμενα χρόνια ασχολήθηκε εκτενώς με την παγετωνολογία, την ιστορία της γεωγραφίας, και την περιφερειακή γεωγραφία. Στον τελευταίο τομέα ανήκουν και μερικά από το γνωστότερα έργα του, όπως οι μονογραφίες του για τα Ιόνια νησιά, το έργο του για την κεντρική Ευρώπη καθώς και το το έργο του για την γεωγραφία της Σιλεσίας.

 Μερική Εργογραφία 
 Physikalische Geographie von Griechenland, mit besonderer Rücksicht auf das Alterthum, Breslau 1885 – Φυσική Γεωγραφία της Ελλάδας: Με έμφαση στην αρχαιότητα.
 Philipp Clüver, der Begründer der historischen Länderkunde. Ein Beitrag zur Geschichte der geographischen Wissenschaft, Wien 1891 – Philipp Clüver, ο θεμελιωτής της ιστορικής γεωγραφίας. Μια συμβολή στην ιστορία της επιστήμης της Γεωγραφίας.
 Schlesien. Eine Landeskunde für das deutsche Volk auf wissenschaftlicher Grundlage, Breslau 1896 – Σιλεσία: γεωγραφία για τον γερμανικό λαό σε επιστημονική βάση.
 Mitteleuropa. Die Länder und Völker von den Westalpen und dem Balkan bis an den Kanal und das Kurische Haff, Gotha 1904 – Κεντρική Ευρώπη, οι χώρες και οι λαοί, από τις δυτικές Άλπεις και τα Βαλκάνια ως το Κανάλι και τη λιμνοθάλασσα του Κουρς
 Die Hohe Tatra zur Eiszeit, Leipzig 1923 – Τα Υψηλά Τάτρα την εποχή των παγετώνων.

 Παραπομπές 

 Εξωτερικοί σύνδεσμοι 


Κατηγορία:Γερμανοί γεωγράφοι